pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ก.แรงงาน เตรียมจัดงานแข่งขันฝีมือแรงงานอาเซียน ครั้งที่ 12 พัฒนาทักษะฝีมือแรงงานสู่สากล
วันจันทร์ที่ 15 พฤษภาคม 2560
ก.แรงงาน เตรียมจัดงานแข่งขันฝีมือแรงงานอาเซียน ครั้งที่ 12 พัฒนาทักษะฝีมือแรงงานสู่สากล
ก.แรงงาน เตรียมพร้อมเป็นเจ้าภาพจัดงานแข่งขันฝีมือแรงงานอาเซียน ครั้งที่ 12 พัฒนาทักษะฝีมือแรงงานให้ทันต่อเทคโนโลยีและทัดเทียมมาตรฐานสากล เพิ่มศักยภาพการผลิตและบริการของประเทศ   ในอนาคต
พลเอก ศิริชัย ดิษฐกุล รัฐมนตรีว่าการกระทรวงแรงงาน เป็นประธานการประชุมคณะกรรมการจัดงานแข่งขันฝีมือแรงงานอาเซียน ครั้งที่ 12 ครั้งที่ 1/2560 ณ ห้องประชุมปกรณ์ อังศุสิงห์ ชั้น 10 กรมพัฒนาฝีมือแรงงาน วันนี้ (11 พ.ค.60) โดยการแข่งขันฝีมือแรงงานอาเซียน เป็นข้อตกลงของกลุ่มประเทศสมาชิกอาเซียนระหว่างการประชุมโครงการพัฒนาฝีมือแรงงานแห่งภาคพื้นเอเชียแปซิฟิก ซึ่งองค์การแรงงานระหว่างประเทศ (ILO) ได้จัดขึ้นเมื่อปี พ.ศ.2536 ณ เมืองชิบะ ประเทศญี่ปุ่น โดยกําหนดให้ประเทศสมาชิกอาเซียนหมุนเวียนกันเป็นเจ้าภาพจัดงานแข่งขันฝีมือแรงงาน ทุก 2 ปี และบรรจุไว้เป็นกิจกรรมหนึ่งของแผนงานด้านการพัฒนาทรัพยากรมนุษย์ภายใต้พิมพ์เขียวประชาคมสังคมและวัฒนธรรมอาเซียน (ASEAN Socio-Cultural Community Blueprint) โดยมีจุดมุ่งหมายเพื่อกระตุ้นให้เยาวชนและกําลังแรงงานในภูมิภาคอาเซียน เกิดความตื่นตัวและสนใจที่จะพัฒนาทักษะฝีมือของตนให้ทันต่อเทคโนโลยีและทัดเทียมมาตรฐานสากล ซึ่งจะส่งผลให้เยาวชนเหล่านั้นได้ก้าวเข้าสู่การเป็นช่างฝีมือในตลาด แรงงาน เพื่อเพิ่มศักยภาพการผลิตและบริการของประเทศในอนาคตต่อไป
โดยเมื่อวันที่ 24 พฤศจิกายน 2558 คณะรัฐมนตรีมีมติเห็นชอบในหลักการให้กระทรวงแรงงาน โดยกรมพัฒนาฝีมือแรงงานเป็นเจ้าภาพจัดงานแข่งขันฝีมือแรงงานอาเซียน ครั้งที่ 12 ระหว่างเดือนสิงหาคมถึงกันยายน ปี พ.ศ.2561 ณ อาคารชาเลนเจอร์ ศูนย์แสดงสินค้าและการประชุมอิมแพ็ค เมืองทองธานี จังหวัดนนทบุรี ซึ่งการแข่งขันในครั้งนี้ ได้กําหนดจํานวนสาขาเบื้องต้นที่จะจัดงานแข่งขัน โดยเป็นสาขาทางการ จํานวน 24 สาขา และสาขาสาธิต จํานวน 2 สาขา รวม 26 สาขา โดยแบ่งเป็น 6 กลุ่มอาชีพ ได้แก่ 1) กลุ่มสาขาอาชีพเทคโนโลยีอุตสาหกรรมการผลิต 2) กลุ่มสาขาอาชีพเทคโนโลยีการสื่อสาร 3) กลุ่มสาขาอาชีพแฟชั่นและครีเอทีฟ 4) กลุ่มสาขาอาชีพขนส่งและโลจิสติกส์ 5) กลุ่มสาขาอาชีพเทคโนโลยีก่อสร้างและอาคาร และ 6) กลุ่มสาขาบริการส่วนบุคคลและสังคม ทั้งนี้ สาขาแข่งขันขึ้นอยู่กับการพิจารณาของคณะกรรมการจัดการแข่งขัน ซึ่งมีผู้แทนจากสมาชิกทุกประเทศร่วมพิจารณาอีกครั้งหนึ่ง โดยจะมีการประชุมในเดือนกันยายนนี้
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ภาพและข่าว
11 พฤษภาคม 2560
รัฐบาลไทย-ข่าวทำเนียบรัฐบาล-รัฐบาล ลุยปฏิบัติการกวาดล้างและยึดยาเสพติดทั่วประเทศ 2 เดือน มูลค่ารวมกว่าหมื่นล้านบาท  ย้ำต้องทำงานเชิงรุกขุดรากถอนโคน วอนประชาชนร่วมเฝ้าระวัง
วันจันทร์ที่ 6 สิงหาคม 2561
รัฐบาล ลุยปฏิบัติการกวาดล้างและยึดยาเสพติดทั่วประเทศ 2 เดือน มูลค่ารวมกว่าหมื่นล้านบาท  ย้ําต้องทํางานเชิงรุกขุดรากถอนโคน วอนประชาชนร่วมเฝ้าระวัง
พล.อ.ประวิตร วงษ์สุวรรณ รอง นรม. และ รมว.กห. ได้รับทราบรายงาน สถานการณ์การแพร่ระบาดยาเสพติด พบยังคงมีเส้นทางลําเลียงจากประเทศเพื่อนบ้าน เข้ามาในพื้นที่ภาคเหนือและภาคตะวันออกเฉียงเหนือ
และยังพบการกระจายตัวอยู่ในชุมชนเมือง ซึ่งหลังจาก รัฐบาล โดยฝ่ายความมั่นคงร่วมเปิดปฏิบัติการกวาดล้างยาเสพติดทั่วประเทศในรอบ 2 เดือนที่ผ่านมา ( มิ.ย. - ก.ค. 61 ) มีผลการจับกุมผู้เกี่ยวข้องกว่า 76,000 คน ยึดยาบ้าได้เกือบ 70 ล้านเม็ด ยาไอซ์ 23,00 กก. เฮโรอีน 30 กก.รวมทั้งกัญชาแห้ง ฝิ่นและพืชกระท่อม กว่า 25,000 กก. มูลค่ารวมกว่าหมื่นล้านบาท โดยการจับกุมสามารถยึดยาเสพติดได้ครั้งละกว่า 5 ล้านเม็ด
พล.อ.ประวิตร’ ได้สั่งการฝ่ายความมั่นคง ทั้งฝ่ายปกครอง ทหาร โดยเฉพาะตํารวจ ร่วมกับหน่วยงาน ป.ป.ส. ต้องทํางานเชิงรุกมากขึ้นและให้ความสําคัญ ในการขยายผลจากการสอบสวนจับกุม เชื่อมโยงข้อมูลเชิงลึกร่วมกันให้ถึงเส้นทางและเครือข่ายขบวนการค้ายาเสพติดที่เกี่ยวข้องทั้งหมด ทั้งในและต่างประเทศ เพื่อติดตามจับกุมขยายผลนําไปสู่การดําเนินคดีและยึดทรัพย์ตัวการใหญ่ให้ได้ทั้งหมด
ขณะเดียวกัน ขอให้ฝ่ายความมั่นคงในทุกจังหวัด ต้องเร่งสร้างความเชื่อมั่นกับประชาชน โดยลงพื้นที่ปฏิบัติการกวาดล้างแหล่งพักยาและเครือข่ายกระจายยาเสพติดเข้าชุมชนอย่างจริงจัง ควบคู่กับ การสร้างความร่วมมือกับชุมชน ร่วมกันทําหน้าที่เครือข่ายเฝ้าระวังในทุกพื้นที่ชุมชนอย่างเป็นรูปธรรม ในลักษณะ “ปรบมือร่วมกัน” ทั้งนี้ พล.อ.ประวิตร’ ยังกล่าวย้ําว่า หากชุมชนใดรับรู้ได้ว่า ยังมีแหล่งผลิต การเสพและการขายยาเสพติดในพื้นที่โดยถือเป็นเรื่องปกติ จะเป็นตัวประเมินถึงขีดความสามารถของกลไกฝ่ายความมั่นคงในพื้นที่ ที่จะต้องทํางานหนักร่วมกันให้มากขึ้น
รัฐบาลไทย-ข่าวทำเนียบรัฐบาล-คณะกรรมการ บสย. มีมติแต่งตั้ง รักษาการแทนผู้จัดการทั่วไป
วันศุกร์ที่ 30 มีนาคม 2561
คณะกรรมการ บสย. มีมติแต่งตั้ง รักษาการแทนผู้จัดการทั่วไป
ที่ประชุมคณะกรรมการบรรษัทประกันสินเชื่ออุตสาหกรรมขนาดย่อม (บสย.) มีมติแต่งตั้งรักษาการผู้จัดการทั่วไป
นายสุรชัย ดนัยตั้งตระกูล ประธานกรรมการ บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ที่ประชุมคณะกรรมการ บสย. เมื่อวันที่ 22 มีนาคม 2561 มีมติแต่งตั้ง นางนิภารัตน์ พิสิฐพิทยเสรี รองผู้จัดการทั่วไป สายงานบริหารทั่วไป รักษาการในตําแหน่งผู้จัดการทั่วไป แทนนายนิธิศ มนุญพร โดยมีผลตั้งแต่วันที่ 26 มีนาคม 2561 เป็นต้นไป
พร้อมกล่าวว่า ตนในฐานะประธานกรรมการ บสย. และคณะกรรมการทุกท่านพร้อมใจขับเคลื่อน บสย. ให้เป็นองค์กรที่เป็นเครื่องมือของรัฐ ในการสนับสนุนผู้ประกอบการ SMEs ให้เข้าถึงแหล่งเงินทุน และเป็นไปตามเป้าหมายแผนวิสาหกิจ บสย. ปี 2561
บรรษัทประกันสินเชื่ออุตสาหกรรมขนาดย่อม  ศูนย์ลูกค้าสัมพันธ์ 0-2890-9999
ชนิญญา สันสมภาค 081-860-7477 chaninya@tcg.or.th www.tcg.or.th
ศรัญยู ตันติเสรี   091-771-2885 saranyu@tcg.or.th www.facebook.com/tcg.or.th
วิขุดา ก้องกีรติ  089-605-9870 wichuda@tcg.or.th
รัฐบาลไทย-ข่าวทำเนียบรัฐบาล-รอง นรม. พล.อ.ประวิตรฯ สั่ง ทส. เพิ่มพื้นที่ป่า ป้องกันไฟป่าและหมอกควัน
วันศุกร์ที่ 1 พฤศจิกายน 2562
รอง นรม. พล.อ.ประวิตรฯ สั่ง ทส. เพิ่มพื้นที่ป่า ป้องกันไฟป่าและหมอกควัน
รอง นรม. พล.อ.ประวิตรฯ สั่ง ทส. เพิ่มพื้นที่ป่า ป้องกันไฟป่าและหมอกควัน
วันศุกร์ที่ 1 พฤศจิกายน 2562 ณ ห้องประชุมอารีย์สัมพันธ์ กรมส่งเสริมคุณภาพสิ่งแวดล้อม กระทรวงทรัพยากรธรรมชาติและสิ่งแวดล้อม กรมป่าไม้ จัดการประชุมคณะกรรมการนโยบายป่าไม้แห่งชาติ ครั้งที่ 3/2562 โดยมี พลเอก ประวิตร วงษ์สุวรรณ รองนายกรัฐมนตรี เป็นประธานในการประชุม พร้อมด้วย นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อมเป็นรองประธานกรรมการ นายจตุพร บุรุษพัฒน์ ปลัด ทส. เป็นกรรมการและเลขานุการ นายอรรถพล เจริญชันษา อธิบดีกรมป่าไม้ นายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืช นายโสภณ ทองดี อธิบดีกรมทรัพยากรทางทะเลและชายฝั่ง เป็นกรรมการและผู้ช่วยเลขานุการร่วม
ตามนโยบายของรัฐบาลภายใต้การบริหารงานของ พลเอก ประยุทธ์ จันทร์โอชา นายกรัฐมนตรีว่า รัฐบาลได้ให้ความสําคัญในการป้องกันรักษาป่าและเพิ่มพื้นที่ป่าไม้ให้ได้ร้อยละ 40 ของพื้นที่ประเทศ จากสถานการณ์ป่าไม้ของประเทศไทยในปี พ.ศ. 2558 - 2561 แนวโน้มโดยเฉลี่ยพื้นที่ป่าไม้ของประเทศเพิ่มขึ้น โดยในปี พ.ศ. 2561 ประเทศไทยมีพื้นที่ป่าไม้ คิดเป็นร้อยละ 31.68 ของพื้นที่ประเทศ แต่ยังไม่ถึงเป้าหมายที่กําหนด ดังนั้น กระทรวงทรัพยากรธรรมชาติและสิ่งแวดล้อม จึงได้เร่งขับเคลื่อนและผลักดันยุทธศาสตร์ เพื่อให้เกิดการอนุรักษ์ คุ้มครอง ฟื้นฟู และใช้ทรัพยากรธรรมชาติและสิ่งแวดล้อมอย่างเหมาะสม พร้อมทั้งบูรณาการและสร้างการมีส่วนร่วมกับภาคีทุกภาคส่วน ในการดําเนินการด้านต่าง ๆ
สําหรับการประชุมครั้งนี้ มีการหารือในประเด็นการขับเคลื่อนงานด้านการป่าไม้ การใช้เทคโนโลยีที่ทันสมัยมาประยุกต์ใช้ในงานด้านป่าไม้ โดยการนําอากาศยานไร้คนขับ (โดรน) มาใช้ในการสํารวจพื้นที่ป่าไม้ และการเตรียมรับมือในการป้องกันแก้ไขปัญหาไฟป่าและหมอกควัน เพื่อช่วยเรื่องการป้องกันรักษาป่า การนําภาพถ่ายดาวเทียมมาใช้ในการบริหารจัดการที่ดิน ตลอดจนการบริหารจัดการข้อมูลต่าง ๆ ให้สามารถเชื่อมโยงกับหน่วยงานอื่น ๆ นอกจากนี้ทางด้านกฎหมายเกี่ยวกับทรัพยากรป่าไม้ ได้มอบให้ ทส. เร่งรัดจัดทําอนุบัญญัติหรือระเบียบที่เกี่ยวข้องให้แล้วเสร็จ รวมถึงการขออนุญาตให้เอกชนส่งไม้สักสวนป่าออกจําหน่ายต่างประเทศ และการขอยกเว้นพิกัดอัตราอากรขาออก พร้อมทั้งจะได้มุ่งเน้นให้เกิดกระบวนการการมีส่วนร่วม ที่จะได้รับความร่วมมือจากทุกภาคส่วนในการจัดการแก้ไขปัญหา เพื่อทําให้การปฏิบัติงานบรรลุผลสําเร็จอย่างมีประสิทธิภาพ
พลเอกประวิตร กล่าวว่าในเรื่องการแก้ไขข้อปัญหาต่าง ๆ ที่เป็นอุปสรรคทําให้ประชาชนได้รับผลกระทบนั้น รัฐบาลได้เร่งดําเนินการปรับปรุงแก้ไข ซึ่งหากมีการแก้ไขแล้วเสร็จจะทําให้เอกชนที่ปลูกไม้ถูกกฎหมายสามารถส่งไม้สวนป่าออกนอกประเทศได้ เป็นแรงจูงใจให้มีการปลูกไม้เศรษฐกิจและการสร้างธุรกิจไม้ให้โตขึ้น เป็นการสร้างอาชีพให้กับประชาชน ผู้ประกอบการค้าไม้ ภาคเอกชน และยังส่งผลต่อภาพรวมในการเพิ่มพื้นที่ป่าและเพิ่มมูลค่าเศรษฐกิจของประเทศอีกด้วย
.....................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมช.สมชาย ร่วมหารือนักธุรกิจเนเธอร์แลนด์
วันจันทร์ที่ 8 ตุลาคม 2561
รมช.สมชาย ร่วมหารือนักธุรกิจเนเธอร์แลนด์
รมช.สมชาย ร่วมหารือนักธุรกิจเนเธอร์แลนด์
วันนี้ (8 ต.ค. 61) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ให้นายเจอค์ เดอ รอยเตอร์ ประธานเจ้าหน้าที่ผู้บริหาร (CEO) ของบริษัท คอร์เบี้ยน จํากัด (Corbion N.V.) ประเทศเนเธอร์แลนด์ และคณะเข้าพบเพื่อรายงานความก้าวหน้าในการพัฒนาผลิตภัณฑ์พลาสติกชีวภาพ และหารือเกี่ยวกับนโยบายภาครัฐที่เกี่ยวข้องกับการส่งเสริมอุตสาหกรรมเคมีชีวภาพและพลาสติกชีวภาพของประเทศไทยในอนาคต โดยมีนายสันติ กีระนันท์ ผู้ช่วยรัฐมนตรีว่าการกระทรวงอุตสาหกรรม นายณัฐพล รังสิตพล ผู้อํานวยการสํานักงานเศรษฐกิจอุตสาหกรรม นายเกรียงศักดิ์ วงศ์พร้อมรัตน์ ผู้อํานวยการสถาบันพลาสติก และผู้บริหารกระทรวงอุตสาหกรรม ร่วมด้วย ณ ห้องประชุม 1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-พลเอก ประยุทธ์ จันทร์โอชา นายกรัฐมนตรี มีกำหนดการเข้าร่วมงานวันรำลึกการครบรอบ 100 ปีการยุติสงครามโลกครั้งที่ 1 และพิธีเปิดการประชุม Paris Peace Forum
วันอาทิตย์ที่ 11 พฤศจิกายน 2561
พลเอก ประยุทธ์ จันทร์โอชา นายกรัฐมนตรี มีกําหนดการเข้าร่วมงานวันรําลึกการครบรอบ 100 ปีการยุติสงครามโลกครั้งที่ 1 และพิธีเปิดการประชุม Paris Peace Forum
ณ กรุงปารีส สาธารณรัฐฝรั่งเศส ระหว่างวันที่ 11 - 12 พฤศจิกายน 2561
พลโทวีรชนสุคนธปฏิภาครองโฆษกประจําสํานักนายกรัฐมนตรีเปิดเผยว่าการเดินทางเยือนสาธารณรัฐฝรั่งเศสในครั้งนี้ของนายกรัฐมนตรี เป็นไปตามคําเชิญของประธานาธิบดีฝรั่งเศส(นายเอมานูว์แอลมาครง)ในระหว่างการหารือทวิภาคีกับนายกรัฐมนตรีในช่วงการเยือนฝรั่งเศส เมื่อเดือนมิถุนายน2561เนื่องจากในช่วงสงครามโลกครั้งที่1ประเทศไทย(หรือสยามในขณะนั้น)ได้เข้าร่วมแนวรบตะวันตกกับฝ่ายสัมพันธมิตรโดยได้ส่งทหารจํานวนประมาณ1,250คนเข้าร่วมรบในปีพ.ศ. 2460ซึ่งนับเป็น1ใน3ประเทศเอเชียที่ประกาศร่วมสงครามกับฝ่ายสัมพันธมิตร
ในปี2561ถือเป็นปีที่ครบรอบ100ปีของการยุติสงครามโลกครั้งที่1จากการที่จักรวรรดิเยอรมันได้ลงนามในสนธิสัญญาหยุดยิงเมื่อวันที่11เดือน11ปีค.ศ. 1918 (พ.ศ. 2461)
การเข้าร่วมงานวันรําลึกการครบรอบ100ปีการยุติสงครามโลกครั้งที่1และพิธีเปิดการประชุมสันติภาพปารีสของไทยเป็นการแสดงถึงความเป็นชาติเอกราชของไทยที่มีมายาวนานและเจตนารมณ์ที่ไทยพร้อมจะร่วมมือกับฝรั่งเศสและนานาประเทศในการส่งเสริมสันติภาพและการพัฒนาที่ยั่งยืน
โดยมีกําหนดการดังนี้
วันอาทิตย์ที่11พฤศจิกายน2561
00.05น. -นายกรัฐมนตรีและคณะออกเดินทางจากสนามบินสุวรรณภูมิไปยังกรุงปารีสสาธารณรัฐฝรั่งเศส
06.50น. -นายกรัฐมนตรีและคณะเดินทางถึงท่าอากาศยานนานาชาติCharles de Gaulleกรุงปารีส
11.00น. -นายกรัฐมนตรีเข้าร่วมพิธีรําลึกการครบรอบ100ปีการยุติสงครามโลกครั้งที่1ณประตูชัย
13.00น. -นายกรัฐมนตรีเข้าร่วมงานเลี้ยงอาหารกลางวันประมุขและผู้นํารัฐบาลที่ห้องSalle des Fêtesณทําเนียบประธานาธิบดีฝรั่งเศส
15.00น. -นายกรัฐมนตรีเข้าร่วมพิธีเปิดการประชุมParis Peace Forumณหอประชุมใหญ่Grande Halle de La Villetteโดยประธานาธิบดีฝรั่งเศสเป็นประธาน
16.30น. -การถ่ายภาพหมู่
-นายกรัฐมนตรีมอบหนังสือให้กับห้องสมุดสันติภาพ
18.30น. -นายกรัฐมนตรีและคณะเดินทางออกจากกรุงปารีสกลับประเทศไทย
วันจันทร์ที่12พฤศจิกายน2561
14.45น. - นายกรัฐมนตรีและคณะเดินทางถึงท่าอากาศยานสุวรรณภูมิ
รัฐบาลไทย-ข่าวทำเนียบรัฐบาล-พิธีอำลาและมอบนโยบายแก่คณะนายทหารที่จะเดินทางไปปฏิบัติหน้าที่ผู้ช่วยทูตทหาร  ณ ต่างประเทศ
วันศุกร์ที่ 8 กันยายน 2560
พิธีอําลาและมอบนโยบายแก่คณะนายทหารที่จะเดินทางไปปฏิบัติหน้าที่ผู้ช่วยทูตทหาร  ณ ต่างประเทศ
พิธีอําลาและมอบนโยบายแก่คณะนายทหารที่จะเดินทางไปปฏิบัติหน้าที่ผู้ช่วยทูตทหาร  ณ ต่างประเทศ
พล.อ.ต.รังสรรค์ เยาวรัตน์ ผช.โฆษก กห. กล่าวว่า เมื่อ 8 ก.ย.60 เวลา 10.30 น. พล.อ.ประวิตร
วงษ์สุวรรณ รอง นรม. และ รมว.กห. ได้เป็นประธานในพิธีอําลาและมอบนโยบายแก่คณะนายทหารที่จะเดินทางไปปฏิบัติหน้าที่ผู้ช่วยทูตทหาร ผู้ช่วยทูตทหารเหล่าทัพ และรองผู้ช่วยทูตทหารเหล่าทัพ ณ ต่างประเทศ จํานวน 27 นาย ซึ่งจะเดินทางไปปฏิบัติราชการตั้งแต่ 1 ต.ค.60 โดยมี ปล.กห. และคณะนายทหารชั้นผู้ใหญ่ร่วมพิธี ณ ศาลาว่าการกลาโหม
รอง นรม. และ รมว.กห. ได้แสดงความยินดีและมอบเป็นนโยบาย โดยขอให้นายทหารที่จะเดินทางไปปฏิบัติหน้าที่ ถือว่าภารกิจดังกล่าวมีความสําคัญยิ่งต่อประเทศชาติและกองทัพ ตามแนวทางยุทธศาสตร์ของรัฐบาลในด้านการป้องกันประเทศและการเสริมสร้างความร่วมมือระหว่างประเทศ และขอให้ทําหน้าที่เป็นตัวแทนกองทัพ ประเทศชาติ อย่างสมเกียรติ พร้อมทั้งร่วมสร้างความเข้าใจกับมิตรประเทศถึงสถานการณ์ของประเทศไทยที่เกิดขึ้น รวมถึงความก้าวหน้าในการดําเนินการขับเคลื่อนการปฏิรูปประเทศไทย สู่การพัฒนาการปกครองในระบอบประชาธิปไตยอันมีพระมหากษัตริย์เป็นประมุข ซึ่งประเทศไทยยังคงมีนโยบายที่เปิดกว้าง เป็นมิตรและพร้อมให้ความร่วมมือกับทุกประเทศ
รัฐบาลไทย-ข่าวทำเนียบรัฐบาล-คำปราศรัยพลเอก ประยุทธ์ จันทร์โอชา นายกรัฐมนตรีเนื่องใน “วันคนพิการสากล” ประจำปี 2561 วันที่ 3 ธันวาคม 2561
วันจันทร์ที่ 3 ธันวาคม 2561
คําปราศรัยพลเอก ประยุทธ์ จันทร์โอชา นายกรัฐมนตรีเนื่องใน “วันคนพิการสากล” ประจําปี 2561 วันที่ 3 ธันวาคม 2561
คําปราศรัยพลเอก ประยุทธ์ จันทร์โอชา นายกรัฐมนตรีเนื่องใน “วันคนพิการสากล” ประจําปี 2561   วันที่ 3 ธันวาคม 2561
พี่น้องคนพิการ และพี่น้องประชาชนชาวไทยที่รัก
เนื่องในโอกาส “วันคนพิการสากล” ได้เวียนมาบรรจบครบอีกวาระหนึ่ง ผมในนามของรัฐบาล ขอส่งความระลึกถึง และความปรารถนาดีมายังพี่น้องคนพิการทุกท่าน
องค์การสหประชาชาติ ได้ประกาศให้วันที่ 3 ธันวาคมของทุกปี เป็น “วัน คนพิการสากล” และขอเชิญชวนให้ประเทศสมาชิกร่วมจัดกิจกรรมสร้างความเข้าใจ และให้โอกาสคนพิการมีส่วนร่วมในสังคมอย่างสร้างสรรค์ โดยกําหนดประเด็นหลัก ในปี 2561 คือ การเสริมพลังคนพิการ และการประกันการอยู่ร่วมกันในสังคมได้อย่างเสมอภาค ทั่วถึงและเป็นธรรม ซึ่งมีวัตถุประสงค์เพื่อรองรับการเปลี่ยนแปลง ตามเป้าหมายการพัฒนาอย่างยั่งยืนในปี 2570 ภายใต้แนวคิด “ไม่ทิ้งใครไว้ข้างหลัง”
รัฐบาลตระหนักถึงความสําคัญในการพัฒนาคุณภาพชีวิตคนพิการ และการเข้าถึงบริการ ของรัฐอันเป็นสิทธิพื้นฐาน เพื่อยกระดับความเป็นอยู่ที่ดี สนับสนุนให้ได้รับความคุ้มครอง รวมถึงการสร้างโอกาส อาชีพ รายได้ด้วยการจ้างงานในสถานประกอบการทั้งในภาครัฐ และภาคเอกชน ตลอดจนปรับปรุงสภาพแวดล้อมที่เอื้อต่อการดํารงชีวิตประจําวัน รวมทั้งส่งเสริมนวัตกรรม เทคโนโลยี สิ่งอํานวยความสะดวกสําหรับคนพิการ เพื่อให้เข้าถึงบริการทางสังคมและมีส่วนร่วมในกิจกรรมต่างๆ ภายใต้การบูรณาการความร่วมมือของทุกภาคส่วนในรูปแบบประชารัฐ เพื่อสังคม
โดยปี 2562 รัฐบาลจะขับเคลื่อนการจัดสิ่งอํานวยความสะดวกอันเป็นสาธารณะ ทั้งในสถานที่ท่องเที่ยว โบราณสถาน และหน่วยงานราชการ เพื่อให้คนพิการสามารถเดินทาง และเข้าถึงในสถานที่ต่างๆได้มากยิ่งขึ้น
ผมขอเชิญชวนพี่น้องประชาชนคนไทยร่วมกันเป็นกําลังใจที่สําคัญ ในการเสริมสร้างพลังใจ พลังกายของคนพิการให้มีความเข้มแข็ง และเปิดโอกาสให้แสดงศักยภาพและความสามารถของตนเองต่อสังคม และเพื่อให้คนพิการสามารถอยู่ร่วมในสังคมได้อย่างมีเกียรติ มีศักดิ์ศรี และมีคุณภาพชีวิตที่ดีขึ้นตลอดไป
ในโอกาสนี้ ผมขออาราธนาคุณพระศรีรัตนตรัยและอํานาจสิ่งศักดิ์สิทธิ์ ในสากล อีกทั้ง เดชะพระบารมีแห่งองค์สมเด็จพระเจ้าอยู่หัว ได้โปรดอภิบาลประทานพรให้พี่น้องคนพิการและครอบครัว ผู้ดูแล ตลอดจนเจ้าหน้าที่ผู้ปฏิบัติงานที่เกี่ยวข้องกับการพัฒนาคุณภาพชีวิตคนพิการ จงประสบแต่ความสุข ความเจริญ มีกําลังกาย กําลังใจที่เข้มแข็ง เพื่อร่วมเป็นพลังทางสังคมในการทําคุณประโยชน์ต่อสังคมและประเทศชาติสืบไป สวัสดีครับ
................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีลงพื้นที่จังหวัดกาญจนบุรี สักการะสิ่งศักดิ์สิทธิ์ พร้อมเยี่ยมชมกำแพงเมืองโบราณ
วันพุธที่ 7 พฤศจิกายน 2561
นายกรัฐมนตรีลงพื้นที่จังหวัดกาญจนบุรี สักการะสิ่งศักดิ์สิทธิ์ พร้อมเยี่ยมชมกําแพงเมืองโบราณ
นายกรัฐมนตรีลงพื้นที่จังหวัดกาญจนบุรี สักการะสิ่งศักดิ์สิทธิ์ เยี่ยมชมกําแพงเมืองโบราณ พร้อมวางอิฐโบราณกลับคืนสู่กําแพงเมือง เพื่อเป็นสัญลักษณ์แห่งการฟื้นฟูดูแลมรดกของชาติร่วมกับชาวกาญจนบุรี
วันนี้ (7 พฤศจิกายน 2561) เวลา 08.50 น. ณ ศาลหลักเมืองกาญจนบุรี ตําบลปากแพรก อําเภอเมืองกาญจนบุรี จังหวัดกาญจนบุรี พลเอก ประยุทธ์ จันทร์โอชา นายกรัฐมนตรี พร้อมด้วย พลเอก ฉัตรชัย สาริกัลยะ รองนายกรัฐมนตรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายกฤษฎา บุญราช รัฐมนตรีว่าการกระทรวงเกษตรและสหกรณ์ และนายอาคม เติมพิทยาไพสิฐ รัฐมนตรีว่าการกระทรวงคมนาคม สักการะศาลหลักเมือง และสักการะพระบรมราชานุสาวรีย์สมเด็จพระนั่งเกล้าเจ้าอยู่หัว รัชกาลที่ 3 เพื่อความเป็นสิริมงคล โดยมีนักเรียนโรงเรียนกาญจนานุเคราะห์และโรงเรียนเทศบาล 5 กว่า 1,000 คน ถือโบว์ริบบิ้นสีเขียวสัญลักษณ์เมืองสีเขียว แสดงให้เห็นว่าชาวจังหวัดกาญจนบุรีต้องการโรงงานกระดาษเพื่อปรับปรุงให้เป็นสวนสาธารณะ ให้การต้อนรับและร้องเพลงความฝันอันสูงสุดดังกึกก้อง พร้อมเปล่งเสียง "ลุงตู่สู้ ๆ" ให้กําลังใจนายกรัฐมนตรี พร้อมกันนี้ ได้มีนักเรียนผู้สูงอายุ กลุ่มจังหวัดบ้านหนองขาว อําเภอท่าม่วง รําผ้าขาวม้า 100 ปี ของดีเมืองกาญจนบุรี ซึ่งเป็นการแสดงให้เห็นถึงความสวยงามของลวดลาย ความคิดสร้างสรรค์ จากภูมิปัญญาของชาวบ้าน ผ่านการแสดงชุดดังกล่าว แสดงต้อนรับนายกรัฐมนตรีพร้อมคณะ
โอกาสนี้ นายกรัฐมนตรีกล่าวขอบคุณผู้สูงอายุ และนักเรียนที่มาให้การต้อนรับ แสดงให้เห็นถึงไมตรีจิตที่มีต่อกัน พร้อมกล่าวว่าอย่างไรก็รักทุกคน เพราะทุกคนคือคนไทยด้วยกัน รัฐบาลจะทําให้ดีที่สุด ทําอย่างเต็มที่ ทําเพื่ออนาคต และทําเพื่อลูกหลานต่อไป ทั้งนี้ ต้องขับเคลื่อนในรูปแบบความต่อเนื่องตามยุทธศาสตร์ชาติ 20 ปี และขอให้นักเรียนตั้งใจเรียน เพราะการศึกษาเป็นสิ่งที่สําคัญ ค้นหาตัวเองให้เจอ เดินทางตามความฝันให้ประสบความสําเร็จ ขอให้มองทุกอย่างด้วยใจที่บริสุทธิ์ อย่ามองด้วยตาอย่างเดียว และขอให้จําในสิ่งที่ดี สิ่งไหนที่ไม่ดีไม่ต้องจํา
จากนั้น นายกรัฐมนตรีพร้อมคณะนั่งรถรางเยี่ยมชมกําแพงเมืองเก่า โอกาสนี้ นายกรัฐมนตรีได้วางอิฐโบราณกลับคืนสู่กําแพงเมือง เพื่อเป็นสัญลักษณ์แห่งการฟื้นฟูดูแลมรดกของชาติร่วมกับชาวจังหวัดกาญจนบุรี ก่อนจะเดินทางไปพบประชาชนต่อไป
----------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมควบคุมโรค เน้นย้ำผู้ที่เดินทางเข้ามาประเทศไทย ต้องกักกันตัวในสถานที่ที่รัฐกำหนด เพื่อป้องกันการแพร่กระจายเชื้อโควิด-19 เป็นวงกว้าง [กระทรวงสาธารณสุข]
วันจันทร์ที่ 20 เมษายน 2563
กรมควบคุมโรค เน้นย้ําผู้ที่เดินทางเข้ามาประเทศไทย ต้องกักกันตัวในสถานที่ที่รัฐกําหนด เพื่อป้องกันการแพร่กระจายเชื้อโควิด-19 เป็นวงกว้าง [กระทรวงสาธารณสุข]
กรมควบคุมโรค เน้นย้ําผู้ที่เดินทางเข้ามาประเทศไทย ต้องกักกันตัวในสถานที่ที่รัฐกําหนด เพื่อป้องกันการแพร่กระจายเชื้อโควิด-19 เป็นวงกว้าง
วันนี้ (20 เมษายน 2563) นายแพทย์ขจรศักดิ์ แก้วจรัส รองอธิบดีกรมควบคุมโรค กล่าวว่า จากการแพร่ระบาดของโรคติดเชื้อไวรัสโคโรนา 2019 (โควิด-19) ในหลายประเทศ ซึ่งขณะนี้มีผู้ที่เดินทางเข้าประเทศไทยเป็นจํานวนมาก อาทิ นักเรียนไทยในมูลนิธิการศึกษาและวัฒนธรรมสัมพันธ์ไทย-นานาชาติ (AFS) ผู้ที่ทํางานในต่างประเทศ รวมทั้งผู้ที่ไปร่วมพิธีกรรมทางศาสนา ซึ่งมีความเสี่ยงในการได้รับเชื้อไวรัสโควิด-19 กระทรวงสาธารณสุข จึงมีกระบวนการคัดกรองผู้ที่เดินทางเข้ามาประเทศไทย และจัดพื้นที่สําหรับกักกันตัว (State Quarantine) ในสถานที่ที่รัฐกําหนด เพื่อเป็นการควบคุมโรคภายในประเทศไม่ให้แพร่กระจายเชื้อเป็นวงกว้าง
มาตรการการกักกันผู้ที่เดินทางเข้ามาประเทศไทยทุกคนจะถูกกักกันตัวเพื่อสังเกตอาการ ณ สถานที่กักกันโรคไม่น้อยกว่า 14 วัน ถัดจากวันที่เดินทางถึงประเทศไทย และจะมีเจ้าหน้าที่ทางการแพทย์ที่ได้รับมอบหมาย ณ สถานที่กักกันโรค คัดกรองอาการไข้ และสอบถาม ติดตามอาการทางเดินหายใจทุกวัน พร้อมทั้งเก็บตัวอย่างทางเดินหายใจของผู้ถูกกักกันทุกคน ประมาณวันที่ 5-7 ของการกักกันตัว ส่งตรวจทางห้องปฏิบัติการด้วยวิธี PT-PCR เพื่อหาเชื้อไวรัสโควิด-19 หรือในบางรายที่มีอาการไข้ ไอ มีน้ํามูก เจ็บคอ หรือหอบเหนื่อย อย่างหนึ่งอย่างใด ทั้งนี้ ผู้ที่เดินทางเข้าประเทศไทยที่ตรวจพบเชื้อ หรือมีอาการป่วยเข้าได้กับเกณฑ์สอบสวนโรค (PUI) ในระหว่างกักกันตัว จะถูกส่งต่อไปยังสถานพยาบาลที่กระทรวงสาธารณสุขกําหนด เพื่อเข้ารับการตรวจ รักษา รับการชันสูตรทางการแพทย์ และแยกกักต่อไป
นายแพทย์ขจรศักดิ์ กล่าวต่อไปว่า หน่วยงานของรัฐได้เตรียมความพร้อมในการดูแลผู้ที่เดินทางมาจากต่างประเทศทุกคน ที่จะถูกกักตัวเพื่อเฝ้าระวังสังเกตอาการในสถานที่ที่รัฐกําหนดตามมาตรการป้องกันควบคุมที่กําหนด โดยได้รับความร่วมมือเป็นอย่างดีจากทุกภาคส่วน ทั้งภาครัฐ ท้องถิ่น เอกชน และภาคประชาชน โดยมีเป้าหมายเพื่อให้ผู้เดินทางได้รับการดูแลใกล้ชิด และประเทศไทยสามารถป้องกันควบคุมโรคโควิด-19 ได้อย่างมีประสิทธิภาพ
*********************************
ข้อมูลจาก: ศูนย์ปฏิบัติการภาวะฉุกเฉิน กรมควบคุมโรค
20 เมษายน 2563
รัฐบาลไทย-ข่าวทำเนียบรัฐบาล-รมว.ยุติธรรม ลงพื้นที่ภาคใต้หนุนเครือข่ายเกษตรกรอาสาพัฒนาประชารัฐ  สร้างกลไกภาคประชาชนแก้ปัญหายาเสพติดในระดับพื้นที่อย่างยั่งยืน
วันศุกร์ที่ 18 พฤศจิกายน 2559
รมว.ยุติธรรม ลงพื้นที่ภาคใต้หนุนเครือข่ายเกษตรกรอาสาพัฒนาประชารัฐ  สร้างกลไกภาคประชาชนแก้ปัญหายาเสพติดในระดับพื้นที่อย่างยั่งยืน
พลเอก ไพบูลย์ คุ้มฉายา รัฐมนตรีว่าการกระทรวงยุติธรรม เป็นประธานเปิดการฝึกอบรมหลักสูตร “เครือข่ายเกษตรกรอาสาพัฒนาประชารัฐ” รุ่นที่ ๓
เมื่อวันพฤหัสบดีที่ ๑๗ พฤศจิกายน ๒๕๕๙ เวลา ๐๙.๓๐ น.
พลเอก ไพบูลย์ คุ้มฉายา รัฐมนตรีว่าการกระทรวงยุติธรรม
เป็นประธานเปิดการฝึกอบรมหลักสูตร “เครือข่ายเกษตรกรอาสาพัฒนาประชารัฐ” รุ่นที่ ๓
เพื่อมอบนโยบายการขับเคลื่อนงานป้องกันและแก้ไขปัญหายาเสพติดในระดับพื้นที่
ให้กับผู้บริหารของ ๑๔ จังหวัดภาคใต้ หัวหน้าส่วนราชการระดับจังหวัด และระดับอําเภอที่เกี่ยวข้อง
โดยมีพลเอก อภิชัย หงษ์ทอง เลขานุการรัฐมนตรีว่าการกระทรวงยุติธรรม
นายชาญเชาวน์ ไชยานุกิจ ปลัดกระทรวงยุติธรรม
นายธวัชชัย ไทยเขียว รองปลัดกระทรวงยุติธรรม
นายศิรินทร์ยา สิทธิชัย เลขาธิการ ป.ป.ส.
นางสาวรื่นวดี สุวรรณมงคล อธิบดีกรมบังคับคดี
พ.ต.อ. ไพสิฐ วงศ์เมือง อธิบดีกรมสอบสวนคดีพิเศษ
ว่าที่ร้อยตรี สมพูนทรัพย์ กล้าวิกรณ์ เลขาธิการสภาเกษตรกรแห่งชาติ
นายทรงพล สวาสดิ์ธรรม ผู้ว่าราชการจังหวัดสงขลา
พร้อมด้วยผู้บังคับการตํารวจภูธรจังหวัด จาก ๑๔ จังหวัดภาคใต้
หัวหน้าส่วนราชการหน่วยงานในสังกัดกระทรวงยุติธรรม และเครือข่ายเกษตรกรอาสาพัฒนาประชารัฐ เข้าร่วมฯ
ณ โรงแรมหรรษา เจบี อําเภอหาดใหญ่ จังหวัดสงขลา
จากนั้นในเวลา ๑๔.๐๐ น. รัฐมนตรีว่าการกระทรวงยุติธรรม พร้อมคณะ
ลงพื้นที่ตรวจเยี่ยมการดําเนินงานป้องกันและแก้ไขปัญหายาเสพติด
และพบปะแกนนําหมู่บ้านหัวควน หมู่ที่ ๑๑ ตําบลท่าหมอไทร อําเภอจะนะ จังหวัดสงขลา
เพื่อติดตามผลการดําเนินงานป้องกันและแก้ไขปัญหายาเสพติดในชุมชน
รัฐบาลไทย-ข่าวทำเนียบรัฐบาล-มท. เผยโครงการไทยนิยม ยั่งยืน (หมู่บ้าน/ชุมชนละ 2 แสนบาท) สร้างอาชีพ สร้างรายได้ให้ประชาชน งบประมาณดำเนินการในพื้นที่แล้วกว่า 90 เปอร์เซ็นต์
วันพุธที่ 26 กันยายน 2561
มท. เผยโครงการไทยนิยม ยั่งยืน (หมู่บ้าน/ชุมชนละ 2 แสนบาท) สร้างอาชีพ สร้างรายได้ให้ประชาชน งบประมาณดําเนินการในพื้นที่แล้วกว่า 90 เปอร์เซ็นต์
มท. เผยโครงการไทยนิยม ยั่งยืน (หมู่บ้าน/ชุมชนละ 2 แสนบาท) สร้างอาชีพ สร้างรายได้ให้ประชาชน งบประมาณดําเนินการในพื้นที่แล้วกว่า 90 เปอร์เซ็นต์
วันนี้ ( 26 ก.ย. 61) ที่กระทรวงมหาดไทย นายนิสิต จันทร์สมวงศ์ รองปลัดกระทรวงมหาดไทยในฐานะโฆษกกระทรวงมหาดไทยเปิดเผยว่า ตามที่กระทรวงมหาดไทย ในฐานะฝ่ายเลขานุการคณะกรรมการอํานวยการขับเคลื่อนการพัฒนาประเทศตามโครงการไทยนิยม ยั่งยืน ได้รายงานความคืบหน้าโครงการไทยนิยม ยั่งยืน ต่อคณะรัฐมนตรี เมื่อวันที่ 25 กันยายน 2561 โดยโครงการพัฒนาคุณภาพชีวิตเพื่อขับเคลื่อนเศรษฐกิจฐานรากในพื้นที่ (หมู่บ้าน/ชุมชนละ 2 แสนบาท) สามารถเบิกจ่ายได้แล้วกว่า 92.10 เปอร์เซ็นต์ โดยมีหมู่บ้าน/ชุมชนร่วมเสนอขอโครงการจํานวน 81,555 แห่ง จํานวน 92,273 โครงการ วงเงินงบประมาณ 16,247.92 ล้านบาท ซึ่งในจํานวนนี้เป็นหมู่บ้าน/ชุมชนที่อยู่ในความรับผิดชอบของกรมการปกครอง จํานวน 79,978 หมู่บ้าน/ชุมชน และเป็นชุมชนในความรับผิดชอบของกรุงเทพมหานคร จํานวน 1,577 ชุมชน ซึ่งขณะนี้มีการเบิกจ่ายงบประมาณเพื่อดําเนินงานโครงการไปแล้ว 80,744 หมู่บ้าน/ชุมชน 91,180 โครงการ เป็นงบประมาณ 14,964.50 ล้านบาท หรือคิดเป็น 92.10 เปอร์เซ็นต์ โดยมีโครงการที่ตอบสนองต่อความต้องการของประชาชน แบ่งเป็น 3 ประเภท ดังนี้
1) โครงการประเภทสร้างอาชีพ สร้างรายได้โดยตรง 15,474 โครงการ คิดเป็น 16.77 เปอร์เซ็นต์ 3 ลําดับแรก ได้แก่ ลานตากผลผลิตทางการเกษตร การปรับปรุงภูมิทัศน์แหล่งท่องเที่ยว และโรงสี เป็นต้น
2) โครงการประเภทสร้างอาชีพ สร้างรายได้โดยอ้อม 12,337 โครงการ คิดเป็น 13.37 เปอร์เซ็นต์ 3 ลําดับแรก ได้แก่ ถนนเพื่อการเกษตร ขุดลอกสระห้วย หนอง คลอง บึง และลานอเนกประสงค์/สาธารณประโยชน์ เป็นต้น
3) โครงการประเภทส่งเสริมคุณภาพชีวิต 64,462 โครงการ คิดเป็น 69.86 เปอร์เซ็นต์ 3 ลําดับแรก ได้แก่ ถนนสัญจรภายในหมู่บ้าน ศาลากลางบ้าน/ศาลาประชาคม/อาคารเอนกประสงค์ และปรับปรุงซ่อมแซมประปาหมู่บ้าน เป็นต้น
โฆษกกระทรวงมหาดไทย กล่าวต่อว่าสําหรับความคืบหน้าโครงการชุมชนท่องเที่ยวOTOPนวัตวิถี ซึ่งดําเนินการโดยกรมการพัฒนาชุมชนว่า หลังจากหมู่บ้าน/ชุมชนเป้าหมาย จํานวน 3,273 แห่ง ได้ดําเนินการพัฒนาด้านการจัดการท่องเที่ยวและการพัฒนาผลิตภัณฑ์OTOPหมู่บ้าน/ชุมชนละ 10 ผลิตภัณฑ์ รวมจํานวน 32,730 ผลิตภัณฑ์แล้ว นอกจากนั้น ยังได้ดําเนินการตามกระบวนงาน 5 ด้าน ได้แก่ การพัฒนาบุคลากรด้านการท่องเที่ยว พัฒนาแหล่งท่องเที่ยวและสิ่งอํานวยความสะดวก พัฒนาสินค้าและบริการด้านการท่องเที่ยว เชื่อมโยงเส้นทางการท่องเที่ยวแต่ละท้องถิ่น และส่งเสริมการตลาดชุมชนท่องเที่ยว ทั้งนี้ กรมการพัฒนาชุมชนได้จัดตั้งศูนย์ประสานงานOTOPนวัตวิถี ระดับกรมและระดับภูมิภาค รวม 12 ศูนย์ เพื่อติดตามความก้าวหน้าทุกสัปดาห์
ในท้ายที่สุด โฆษกกระทรวงมหาดไทย กล่าวเพิ่มเติมว่ารัฐบาลและกระทรวงมหาดไทย มีเป้าหมายในการลดความเหลื่อมล้ํา เพิ่มรายได้ให้ประชาชนฐานราก โดยโครงการไทยนิยม ยั่งยืนนั้นเป็นหนึ่งในโครงการที่จะวางรากฐานให้ประชาชนในทุกพื้นที่ทั่วประเทศได้มีการพัฒนาอาชีพ เพิ่มรายได้ และสร้างการรับรู้เพื่อให้เกิดการพัฒนาตนเอง และเติบโตได้อย่างยั่งยืน